
OSMI  NACIONALNI SAJAM PRŠUTA

i  suhomesnatih proizvoda

SINJ 2013. 

S međunarodnim sudjelovanjem

Poštovani obavještavamo Vas o održavanju 8. «Nacionalnog sajma pršuta i suhomesnatih proizvoda, s međunarodnim sudjelovanjem», koji bi se trebao održati u Gradu Sinju u prostoru školske sportske dvorane, srednjoškolskog centra Sinj, te Vas pozivamo na sudjelovanje u manifestaciji.

Sajam će se održati 19. i 20. travnja, 2013. godine

POD VISOKIM POKROVITELJSTVOM

PREDSJEDNIKA REPUBLIKE HRVATSKE

u gradu Sinju,

 (prostor sportske dvorane)

Pokrovitelj ovogodišnjeg sajma Ministarstvo poljoprivrede,  Ministarstvo poduzetništva i obrta, Ministarstvo regionalnog razvoja i fondova EU.  HGK-Županijska komora Split, grad Sinj i Splitsko dalmatinska županija.

Partner ovogodišnjeg sajma je rerasd koja provodi IPA – projekt jadranske prekogranične suradnje/ AgroNet, koji se provodi u 5 država (Italija, Hrvatska, Slovenija, Albanija i Bosna i Hercegovina), a odnosi se na: Realizacija stalne mreže logistike, distribucije i usluga infrastrukture u lancu prehrambene industrije Jadranskog područja, te se nadamo da će proizvođači autohtonih proizvoda sa područja zaleđa Splitsko- dalmatinske županije, posebno sira i pršuta putem ovog projekta imati višestruke koristi.

Medijski pokrovitelj ovogodišnjeg sajma je Slobodna Dalmacija d.d.

Sajam bi kao i prethodnih godina pored promotivne i ocjenjivačke komponente trebao imati, revijalni i edukativni karakter, pa bi se proizvođači i posjetitelji  mogli informirati  putem stručnih predavanja s  temama  vezanim za problematiku proizvodnje i plasmana suhomesnatih proizvoda kao što je Dalmatinski pršut,  zaštita autohtonih proizvoda i oznaka kvalitete, uvođenje standarda, modeli udruživanja, tržištu, trendovima, mogućnostima kooperacije sa uzgajivačima svinja, tehnologiji proizvodnje i obrade pršuta, te programima poticaja i financiranja od strane vladinih  i drugih institucija itd.

U sklopu Sajma  također planiramo organizirane sastanke udruga proizvođača pršuta, uzgajivača svinja, stočne hrane kao i predstavnika trgovačkih lanaca, hotelijera i ugostiteljskih udruga. Isto tako po prvi puta biti će prezentiran LAG- «Cetinska krajina», koji pokriva područje od Vrlike, Hrvaca, Sinja, Otoka, i Trilja, a čiji će se prijedlozi definirani strategijom razvoja područja moći financirati kroz strukturne fondove.

Proizvođači će imati mogućnost izlaganja svojih proizvoda na adekvatnim štandovima gdje ih posjetitelji mogu razgledati, kušati i kupiti, te predstavljanja sebe i svojih proizvoda putem Sajma, marketinških materijala, kao i sudjelovanja u medijima koji će pratiti manifestaciju.

Ovogodišnji broj izlagača će biti kao i prošle godine (60 sudionika), prijave za sudjelovanje i ocjenjivanje kvalitete pršuta još uvijek primamo.

U sklopu Sajma planira se održati kao i prethodnih godina ocjenjivanje kvalitete i specifičnosti Pršuta pojedinih proizvođača. Ocjenjivanje kvalitete pršuta održat će se 19. travnja, 2013. godine (petak) u 10:00 sati. Od strane stručnog povjerenstva.

Ocjenjivanje kvalitete pršuta, kao i do sada biti će obavljeno temeljem «Pravilnika o ocjenjivanju kvalitete pršuta». Ocjenjivanje kvalitete pršuta je javno, uz prisustvo članova stručnog povjerenstva, predstavnika proizvođača ocjenjivanih proizvoda i medija, a ocjenjivati će se proizvodi sudionika Sajma.

Tijekom Sajma planiramo zainteresiranim proizvođačima dati mogućnost prezentiranja «Klastera proizvođača trajnih suhomesnatih proizvoda» koji bi pokrivao područje cijele Republike Hrvatske, a čija bi funkcija trebala biti osnaživanje, povezanost i razvoj proizvođača, te promocija, marketing i zaštita proizvoda i izlazak na EU tržište.    
Isto tako 20. travnja, 2013. godine (subota) biti će upriličen bogat kulturno umjetnički program pod nazivom «da se na zaboravi» prikaz baštine cetinske krajine u kojem će učestvovati kulturno umjetnička društva sa područja cetinskog kraja i šire, te će biti održano biranje najljepšeg para u narodnoj nošnji uz popratna događanja kao što predstava na temu pršuta koju će izvesti Sinjsko pučko kazalište.
Na Sajmu se očekuje sudjelovanje  vodećih proizvođača pršuta i suhomesnatih proizvoda s područja RH, proizvođača slavonske šunke, regionalne mesne industrije, predstavnike udruga proizvođača, individualne proizvođače, kao i goste iz Italije, Slovenije, Bosne i Hercegovine, predstavnike Udruga uzgajivača svinja, regionalna  obiteljska gospodarstva koja se bave uzgojem svinja i proizvodnjom tzv. «domaćeg pršuta», predstavnike vodećih trgovačkih lanaca, hotelijera i ugostitelja.

Do skorog viđenja na 8. «Nacionalnom sajmu pršuta i suhomesnatih proizvoda s međunarodnim sudjelovanjem Sinj 2013.»!
Organizatori:

  PODUZETNIČKI CENTAR SINJ d.o.o za razvoj poduzetništva;  Vrlička 41   21230 Sinj; mbs 1749552, OIB 22945079669
 tel.021 82 44 53 gsm 091 735 65 26   fax. 021 66 03 78  pcsinjab@net.hr 

OSMI  NACIONALNI SAJAM PRŠUTA

i  suhomesnatih proizvoda

SINJ 2013. 

S međunarodnim sudjelovanjem

PROGRAM SAJMA

19.04.2013. 

10:00  PROGRAM OCJENJIVANJA KVALITETE PRŠUTA 

10:30  DOSTAVA I ŠIFRIRANJE UZORAKA 

11:00  OCJENJIVANJE KVALITETE PRŠUTA 

20.04.2013.

09:00  DOLAZAK IZLAGAČA

11:30  KULTURNO UMJETNIČKI PROGRAM 

13:00  SVEČANO OTVARANJE SAJMA

14:00  DEGUSTACIJA OCJENJIVANIH  PRŠUTA

15:15  KULTURNO UMJETNIČKI PROGRAM

         «DA SE NE ZABORAVI»  «PRIKAZ BAŠTINE CETINSKE KRAJINE 
SUDJELUJU:

" UDRUGA ZA OČUVANJE BAŠTINE I KUD "KAMEŠNICA ", KUD "PERUĆA " HRVACE, "KUD "KAMEŠNICA "-OTOK, SINJSKE MAŽORETKINJE, KUD «KOMAŠTRE»-OGORJE, KUD «VRILO»-HAN, KUD «DICMO»-DICMO, KUD «SINJ»-SINJ, KUD «GRAB»-GRAB, KUD «MILAN BEGOVIĆ»-VRLIKA, KUD «RUDINE» ŽUPA VIDOŠI-LIVNO, KUD «BRNAZE»-BRNAZE, KUD «GLAVICE»-GLAVICE, KUD «PRIMORSKI DOLAC», SINJSKO PUČKO KAZALIŠTE

15,15 SATI : "NEVISTA JE COTAVA 

15,30 SATI : "STARI SPLITSKI PLESOVI "  

15,45 SATI : MUŠKA I ŽENSKA RERA ,STAROGRADSKE PISME 

16,30 SATI : MAŽORETKINJE , GUSLAR , DIPLAR 
16,35 SATI : IZBOR MISTER U NARODNOJ NOŠNJI 
16,45 SATI : IZBOR MISS U NARODNOJ NOŠNJI 
17,00 SATI : ZAVRŠNO KOLO "ERO S ONOGA SVIJETA 
17,15 SATI : KAZALIŠTE SINJ
17:30   PROGRAM ZATVARANJA SAJMA 

      -   Proglašenje rezultata natjecanja

      -   Dodjela priznanja

      -   Zatvaranje sajma  

� EMBED CorelDRAW.Graphic.14  ���











_1427037111.unknown

